CELEX: 62013TN0216
Language: lt
Date: 2013-04-09 00:00:00
Title: Byla T-216/13: 2013 m. balandžio 9 d. pareikštas ieškinys byloje Telefónica prieš Komisiją

1.6.2013   
            
            
               LT
            
            
               Europos Sąjungos oficialusis leidinys
            
            
               C 156/54
            
         2013 m. balandžio 9 d. pareikštas ieškinys byloje Telefónica prieš Komisiją
   
   (Byla T-216/13)
   2013/C 156/100
   Proceso kalba: ispanų
   
      Šalys
   
   
      Ieškovė: Telefónica, SA (Madridas, Ispanija), atstovaujama advokatų J. Folguera Crespo, P. Vidal Martínez ir E. Peinado Iríbar
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2013 m. sausio 23 d. Komisijos sprendimo 1 ir 2 straipsnius, tiek, kiek jie susiję su ieškove, arba, nepatenkinus pirmo reikalavimo,
            
         
               —
            
            
               Panaikinti iš dalies ginčijamo sprendimo 2 straipsnį ir sumažinti paskirtos baudos dydį, ir
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pareikštas dėl to paties sprendimo kaip ir ieškinys byloje T-208/13, Portugal Telecom prieš Komisiją.
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis ieškinio pagrindas susijęs su SESV 101 straipsnio pažeidimu
               
                           —
                        
                        
                           Šiuo atžvilgiu ieškovė teigia, kad ginčijamame sprendime Komisija neteisingai taikė teismo praktiką, susijusią su apribojimais pagal objektą ir pažeidė nekaltumo prezumpcijos, įrodinėjimo pareigos ir in dubio pro reo principus, kiek tai susiję su Pirkimo-pardavimo susitarimo 9 sąlygos turiniu. Dėl šio konkretaus punkto ieškovė tvirtina, kad ši sąlyga susijusi su sandoriu, todėl negalima jos aiškinti ar taikyti atskirai nuo sandorio ir sudėtingo derybų proceso, į kurį nuolat kišosi Portugalijos vyriausybė.
                        
                     
         
               2.
            
            
               Antrasis ieškinio pagrindas susijęs su SESV 101 straipsnio pažeidimu
               
                           —
                        
                        
                           Šiuo klausimu ieškovė tvirtina, kad padaryta akivaizdi faktinių aplinkybių vertinimo klaida ir pažeistas principas, pagal kurį visi įrodymai turi būti vertinami kartu, atsižvelgiant į aplinkybes, kuriomis dėl sąlygos buvo susitarta, taip pat į susitariančiųjų šalių elgesį ir šia sąlyga siekiamą tikslą.
                        
                     
         
               3.
            
            
               Trečiasis ieškinio pagrindas susijęs su įrodinėjimo pareigos taisyklių ir gero administravimo principo pažeidimu, teisės į gynybą ir nekaltumo prezumpcijos, kiek tai susiję su įrodymu, kad į derybas, taip pat rengiant bei paliekant galioti sąlygą kišosi Portugalijos vyriausybė, pažeidimu.
            
         
               4.
            
            
               Ketvirtasis ieškinio pagrindas susijęs su SESV 101 straipsnio pažeidimu
               
                           —
                        
                        
                           Ieškovė šiuo atžvilgiu nurodo motyvavimo stoką ir tai, kad neteisingai įvertintas sąlygos poveikis konkurencijos apribojimui, kai šis poveikis yra būtinas reikalavimas, tvirtinant, kad padarytas, net jei tai tik pagal dalyką, SESV 101 straipsnio pažeidimas.
                        
                     
         
               5.
            
            
               Penktasis ieškinio pagrindas susijęs su SESV 101 straipsnio pažeidimu
               Ieškovė teigia, kad pagal daromą poveikį aptariama sąlyga nėra SESV 101 straipsniui prieštaraujantis apribojimas.
               Papildomai ieškovė nurodo proporcingumo ir motyvavimo principų pažeidimą, taip pat akivaizdžią vertinimo klaidą tiek, kiek Komisija atsisakė pripažinti, kad egzistuoja lengvinančios aplinkybės ir į jas tinkamai neatsižvelgė.